《城中小筑新成夏月馀凉堪贾虽仅容膝亦颇远俗漫裁十律以畅幽襟 其二》
明代·邓云霄

楼对南山澹翠微，小轩绕竹更临池。漫栽松菊开三径，且学鹪鹩寄一枝。

罗雀闲门无燕贺，会心幽兴有鱼知。问君何物宜清供，茶熟风生月上时。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。